ต่อจากคำถามที่น้ำมูกเป็นฟองนะคะ คือมีก้อนที่คอข้างซ้ายค่ะ ใต้ขากรรไกร คือไม่มีลักษณะที่เป็นก้อนออกมาแต่ถ้าจับแล้วจะรู้ว่ามีก้อนค่ะ แต่ไม่มีให้ออกมาเห็นชัดๆ เป็นก้อนรีๆค่ะ ไม่นูนออกมาอยู่ภายในเนื้อ ไม่เจ็บค่ะ
สวัสดีค่ะ BsK JJNก้อนที่คอด้านซ้าย อาจเกิดจาก-ต่อมน้ำเหลืองโตตามหลังการอักเสบหรือติดเชื้อบริเวณหู คอ จมูก-ก้อนจากการฉีกขาดของต่อมน้ำลายที่บริเวณกราม-ก้อนจากต่อมไทรอยด์ มันอยู่บริเวณต่อมไทรอยด์ คือตรงคอด้านหน้า อาจมีอาการของการทำงานไทรอยด์ผิดปกติ เช่นกินมาก น้ำหนักลด ตาโปน-ก้อนจากชั้นไขมันใต้ผิวหนัง เป็นก้อนกลมขอบชัด กลิ้งไปมาได้บริเวณชั้นใต้ผิวหนัง มักไม่เจ็บ-สาเหตุอันตรายอื่นๆเช่นมะเร็งต่อมน้ำเหลือง มะเร็งไทรอยด์โดยควรสังเกตลักษณะก้อนว่ามีขนาดหรือรูปร่างเปลี่ยนแปลงไปอย่างรวดเร็วหรือไม่ ลักษณะก้อนที่อันตรายคือก้อนที่แข็งมาก ขนาดใหญ่ โตเร็ว กดเจ็บ หรือคลำได้หลายๆก้อนในบริเวณใกล้เคียงกัน ร่วมกับมีอาการอื่นๆเช่นกลืนติด กลืนลำบาก น้ำหนักลด รับประทานอาหารได้น้อย หากมีอาการเหล่านี้ควรรีบไปพบแพทย์เพื่อตรวจเพิ่มเติม หากเป็นก้อนจากต่อมน้ำเหลืองโตหลังการอักเสบ มักค่อยๆยุบไปได้เองการดูแลตัวเองเบื้องต้น ไม่ไปคลำที่บริเวณก้อนบ่อยๆ ไม่เอายาอะไรไปทาเอง และสังเกตอาการดังกล่าวไป